Castro er mest kjent for å ha vært igangsetter av sammenslåingen av de to lagene Real Vigo Sporting og Real Club Fortuna de Vigo til Celta Vigo. Samtidig som han holdt på med dette, var Castro med-landslagssjef for Spanias herrelandslag i fotball. Castro hadde flere perioder der han var landslagstrener, men han var aldri landslagstrener alene. Han trente landslaget som oftest sammen med Julián Ruete eller José María Mateos.